ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
3 ก.ค. 2558

แนวโน้มภาคบ่าย: ผันผวนในแดนลบ
– ตลาดหุ้นไทยเช้านี้ปรับตัวลงเล็กน้อย หลังนักลงทุนจับตาการทำประชามติของกรีซในวันอาทิตย์นี้ ขณะกลุ่มธนาคารมีการ Rebound เล็กน้อยหลังปรับตัวลงมาแรงในช่วง 1 วันที่ผ่านมา
– วานนี้ดัชนีความเชื่อมั่นผู้บริโภคเดือนมิ.ย. ยังปรับตัวลดลงต่อเนื่อง 6 เดือนติดต่อกันที่ 63.8 สะท้อนการลงทุนและการบริโภคที่ยังไม่ฟื้นตัว ทั้งนี้คาดว่าปัญหาภัยแล้งและเศรษฐกิจที่ยังไม่ฟื้นตัวจะยังคงกดดันต่อความเชื่อมั่นต่อไป
– ขณะที่แรงขายจากสถาบันออกมากว่าเกือบ 2 พันล้านบาทวานนี้ ซึ่งสอดคล้องกับสถิติที่สถาบันมีโอกาส 90% ที่จะมีการขายมากกว่าค่าเฉลี่ยทั้งปี ด้านต่างชาติก็มีแรงเทขายหนักเช่นกัน แต่มองแรงขายค่อนข้างจำกัด หลังต่างชาติถือหุ้นไทยค่อนข้างน้อย
– มอง SET บ่ายนี้ ยังผันผวนในแดนลบ ก่อนผลประชามติกรีซ ซึ่งสถาบันก็ยังมีความเสี่ยงในการขายทำกำไรต่อ มองกรอบบ่ายนี้ 1480, 1485-1500  
– กลยุทธ์ระยะสั้นแนะนำจับตารอดูสถานการณ์กรีซก่อน
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,489.14 เปลี่ยนแปลง -2.48 จุด มูลค่าการซื้อขาย 15,371 ลบ.
แม้กราฟ 60 นาทีจะให้มุมมองของการรีบาวด์ในช่วงบ่ายจากภาวะ Oversold แต่แนะนำ ขึ้นขาย โดยมีแนวต้าน 1495-1500 จุดเพราะภาพรายวันให้สัญญาณลบชัดเจน และหากไหลลงควรรอดูสัญญาณที่ชัดเจนก่อน ประเมินแนวรับเบื้องต้นที่ 1480 จุด
 
หุ้น/ราคา                                         ความเห็น
AKR/1.91            เครื่องมือระยะสั้นส่งสัญญาณซื้อ MACD เดินหน้าเข้าหา Zero line ราคามีลุ้นเดินหน้าอีก “เก็งกำไร” แนวรับ 1.88 แนวต้าน 2.00 Cut loss 1.86  บ.
CHO/4.02            ราคายกตัวขึ้นอย่างต่อเนื่องจนปิดเหนือระดับเส้นค่าเฉลี่ยหลักๆ ทุกเส้นได้ แนวโน้มน่าจะกลับมาดีแล้ว “เก็งกำไร” แนวรับ 3.94 แนวต้าน 4.10-4.16 cut loss 3.88 บ.
UPA/2.56            ลุ้นรีบาวด์กลับทดสอบ EMA-25 ตามแรงซื้อที่หนาแน่น และเครื่องมือทยอยกันฟื้นตัว”เก็งกำไร” แนวรับ 2.52 แนวต้าน 2.70 cut loss 2.48 บ.
ตลาดอนุพันธ์
กลยุทธ์
Series/ราคา                                          ความเห็น
S50U15/964.50  Short ตอนเช้ายังไม่ได้ รอเปิดอีกครั้งที่ 969 จุด เป้าหมายทำกำไร 960 จุด ตัดขาดทุนเหนือ 971 จุด
KTBU15/17.05   Short ตอนเช้ายังไม่ได้ รอเปิดอีกครั้งที่ 17.20 บาท เป้าหมายทำกำไร 16.50 บาท ตัดขาดทุนเหนือ 17.40 บาท
GFQ15/18,810   Short ตอนเช้ายังไม่ได้ รอเปิดอีกครั้งที่ 18,870 บาท เป้าหมายทำกำไร 18,700 บาท ตัดขาดทุนเหนือ 18,950 บาท
BRN15/2,110    Short ตอนเช้ายังไม่ได้ รอเปิดอีกครั้งที่ 2,120 บาท เป้าหมายทำกำไร 2,095 บาท ตัดขาดทุนเหนือ 2,130 บาท
USDU15/33.89   Long  ที่เปิดไว้ 33.85 บาท รอทำกำไร 33.93 บาท ตัดขาดทุนหากหลุด 33.82 บาท
อนุพันธ์เด่นเชิงเทคนิค
&gt;&gt; S50U15 / ราคาปิด 964.50 จุด เปลี่ยนแปลง -3.70 จุด
กราฟ 10 นาที ฟื้นตัวสลับขึ้นมาได้บ้าง พร้อมสัญญาณบวกในเครื่องมือ MACD มองเป็นการรีบาวด์ในกรอบ Sideways Down แนวรับ 961, 958 จุด แนวต้าน 968,972 จุด